CELEX: 62010TN0584
Language: hu
Date: 2010-12-27 00:00:00
Title: T-584/10. sz. ügy: 2010. december 27-én benyújtott kereset — Yilmaz kontra OHIM — Tequila Cuervo (TEQUILA MATADOR HECHO EN MEXICO)

19.2.2011   
            
            
               HU
            
            
               Az Európai Unió Hivatalos Lapja
            
            
               C 55/32
            
         2010. december 27-én benyújtott kereset — Yilmaz kontra OHIM — Tequila Cuervo (TEQUILA MATADOR HECHO EN MEXICO)
   (T-584/10. sz. ügy)
   2011/C 55/57
   A keresetlevél nyelve: angol
   
      Felek
   
   
      Felperes: Mustafa Yilmaz (Stuttgart, Németország) (képviselő: F. Kuschmirek ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Tequila Cuervo, SA de CV (Tlaquepaque, Mexikó)
   
      Kereseti kérelmek
   
   
               —
            
            
               A Törvényszék helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) második fellebbezési tanácsának 2010. október 13-án (az R 1162/2009-2. sz. ügyben) hozott határozatát; és
            
         
               —
            
            
               a Törvényszék az alperest kötelezze az eljárások költségeinek viselésére.
            
         
      Jogalapok és fontosabb érvek
   
   
      A közösségi védjegy bejelentője: a fellebbezési tanács előtti eljárásban részt vevő másik fél.
   
      Az érintett közösségi védjegy: a „TEQUILA MATADOR HECHO EN MEXICO” ábrás védjegy a 32. és 33 osztályba tartozó áruk vonatkozásában — 3975117. sz. közösségi védjegybejelentés.
   
      A felszólalási eljárásban hivatkozott védjegy vagy megjelölés jogosultja: a felperes.
   
      A hivatkozott védjegy vagy megjelölés: 30205053.1. sz. „MATADOR” német szóvédjegy a 32. osztályba tartozó áruk vonatkozásában; 792051. sz. „MATADOR” nemzetközi szóvédjegy a 32. osztályba tartozó áruk vonatkozásában.
   
      A felszólalási osztály határozata: a felszólalási osztály a felszólalásnak valamennyi vitatott áru vonatkozásában helyt adott.
   
      A fellebbezési tanács határozata: a fellebbezési tanács a megtámadott határozatot hatályon kívül helyezte.
   
      Jogalapok: A 207/2009 tanácsi rendelet 8. cikke (1) bekezdése b) pontjának megsértése, mivel a fellebbezési tanács tévesen értékelte úgy, hogy az érintett védjegyek között nem áll fenn az összetévesztés veszélye, ugyanis a szóban forgó védjegyek az összetéveszthetőségig hasonlóak tekintettel azokra az árukra, amelyekre nézve a bejelentett védjegy oltalmat kért.